Alice Milliat

Alice MILLIAT (naskiĝis Alice Million, la 5-an de majo 1884, en Nantes - la 19-an de majo 1957, en Parizo) estis franca sportistino: naĝanto, hokeludanto  kaj remanto same kiel sportoficisto  kaj aktivulo por la rajtoj de virinoj. Ŝi fondis, interalie, la Internacia Virina Sporta Federacio FSFI kaj organizis la unuajn Virinajn Mondludojn en 1921.

 Vivo 
Kiel filino de riĉaj gepatroj (Hyppolite kaj Joséphine Million), ŝi lernis diversajn lingvojn, laboris kiel instruistino de la franca en Londono kaj, en la aĝo de 20 jaroj, geedziĝis kun la komercisto Joseph Milliat. Tamen, ŝia edzo mortis post nur kvar jaroj kaj Milliat restis vidvino ekde tiam . 

Ŝi tiam ludis diversajn sportojn, partoprenis en aŭtovetkuroj, kompletigis 80-km reman vetkuron kaj iĝis membro de Fémina Sport Paris, de kiu ŝi baldaŭ iĝis kasisto kaj, de 1915, prezidanto . Tiucele ŝi kunfondis la francan virinan sportfederacion FSFSF ( Fédération des sociétés féminines sportives de France ) kaj kun ĝi la Internacian Virinan Sportan Federacion FSFI ( Fédération sportive féminine Internationale ). Ŝi forlasis la asocian sportan scenon jam en 1935.

Per ŝia pragmatismo kaj per la virinaj mondĉampionecoj kiujn ŝi organizis unuafoje en 1921, ŝi faris premon sur internacian, vira-dominita sporto kaj atingis tion, aldonante pli da virinaj konkuradoj al la Olimpikoj.  Kelkajn jarojn pli frue, en 1919, ŝi skribis leteron al la Internacia Olimpika Komitato (IOC) postulanta egalrajtigojn por virinoj ĉe la Somera Olimpiko 1920 en Antverpeno, kiu estis malaprobita fare de la IOC. 

La Virinaj Mondaj Ludoj, organizitaj unuafoje de Alice Milliat, okazis en Montekarlo de la 24-a ĝis la 31-a de marto 1921. Partoprenis ĉirkaŭ 100 sportistoj el Anglio, Francio, Italio kaj Svislando .

Multaj sportinstalaĵoj en Francio nun portas ŝian nomon.

 Referencoj 

Kategorio:Francaj feministoj
Kategorio:Mortintoj en 1957
Kategorio:Naskiĝintoj en 1884
Kategorio:Virinbalotrajtistoj
Kategorio:Tradukistoj
Kategorio:Virinaj sportoj